Baithuti ba motse wa GaMoloto ba sepela leeto le le telele ge ba eya sekolong. Keaholofela gore barutišibatla ba hlohloletša go ithuta ka mehla le mehla. Ke morutiši ofe yo a sa ratego ge baithuti ba tšwelela dithutong BaboMankoneba be bathabile ge atšweletše ka dinaletšana tše nne ngwagola? Taba ya go tšwa maemong a pele ga Mukhabudi e ile ya thabiša papagwe kudu, a be a tla a ba reketše bobedi diaparo tša marega. Gape e be e le kgwedi ya Julae, le ge go thwe naga ya Venda ga e tsebe marega, ka meso le ka sothwana go be go le botšididi, go nyakega dijesi. Ngwaga wa go feta moisa o be a rekile diaparo tša Keresemose fela. Lehono o kgonne go reka le diaparo tša marega. Bothata bo tlile ge a gopotšwa gore ga se a reka diaparo tša semphato, e lego yunifomo ya sekolo. Tšona di be di sa tshwenye e no ba dikhakhi fela, borokgo le gempe. Aowa, mokgalabje o ile a tshephiša morwa go mo rekela semphato ge a ka tšwela pele a šoma gabotse, a etšwa maemo a pele ditlhahlobong.